**Aatu Juho Daniel Laakso** (s. 5. maaliskuuta 2002 Helsinki) on suomalainen jääkiekkoilija, joka edustaa Mestis-joukkue Kiekko-Espoota. Hän on pelipaikaltaan keskushyökkääjä.

Ura
---

Laakso on Vuosaaren Viikinkien kasvatti. Hän pelasi kauden 2015–2016 Viikinkien ja Jokereiden C-nuorten yhdistelmäjoukkueessa, josta Laakso siirtyi kaudeksi 2016–2017 Helsingin IFK:n junioreihin. Kaudella 2017–2018 hän oli C-nuorten SM-sarjassa kahdeksalla osumallaan joukkueensa paras maalintekijä Joonas Parviaisen kanssa. Kaudella 2019–2020 Laakso toimi HIFK:n B-nuorten kapteenina.

Kaudella 2022–2023 Laakso oli HIFK:n U20-joukkueen paras syöttäjä ja toiseksi paras pistemies Tuomas Urosen jälkeen. Hän voitti myös joukkueen sisäisen tehotilaston lukemalla +25. Laakso debytoi kauden aikana myös HIFK:n SM-liigajoukkueessa, jossa hän pelasi ensimmäisen ja kauden ainoaksi jääneen ottelunsa 10. helmikuuta 2023 vieraissa Kalevan Palloa vastaan. Laaksolle avautui paikka HIFK:n kokoonpanosta, kun Juha Jääskä oli Suomen A-maajoukkueen mukana, minkä lisäksi keskushyökkääjistä Julius Nättinen ja Miro Väänänen olivat loukkaantuneina. Hänet merkittiin HIFK:n nelossentteriksi laidoilleen Janne Hämäläinen ja Micke-Max Åsten. Laakso sai ottelussa jääaikaa 7.28 minuuttia.

Laakso siirtyi kaudeksi 2023–2024 vuoden mittaisella sopimuksella Mestis-joukkue Kiekko-Espooseen.

Pelityyli
---------

Kiekko-Espoon päävalmentaja Tomas Westerlundin mukaan Laakso on isokokoinen kahden suunnan keskushyökkääjä, joka pelaa suoraviivaista jääkiekkoa ja tykkää touhuta maalin edessä.

Muuta
-----

Laakso valmistui ylioppilaaksi Mäkelänrinteen lukiosta syksyllä 2021.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | HIFK | U20-SM | 18 | 2 | 0 | 2 | 4 | – | – | – | – | – |
| 2021–2022 | HIFK | U20-SM | 38 | 6 | 6 | 12 | 8 | – | – | – | – | – |
| 2022–2023 | HIFK | U20-SM | 40 | 13 | 25 | 38 | 12 | 2 | 0 | 1 | 1 | 0 |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |

Lähteet
-------

* Aatu Laakso The Internet Hockey Databasessa (englanniksi)
* Aatu Laakso Eurohockey-sivustolla (englanniksi)
* Aatu Laakso *Elite Prospects*. Everysport Media Group AB.  (englanniksi)

### Viitteet

1. ↑  Tres Puntos! *instagram.com*.  14.1.2023. HIFK Ishockey r.f. Viitattu 13.2.2023.
2. 1 2  Kakko, Teemu; Nieminen, Elina: Onnea syksyn ylioppilaille! Katso Ylen ylioppilaskoneesta, kuka saa valkolakin ja millaisia arvosanoja Suomen lukioissa on kirjoitettu *yle.fi*.  11.11.2021. Yleisradio Oy. Viitattu 13.2.2023.
3. 1 2  Aatu Laakso *Elite Prospects*. Everysport Media Group AB.  (englanniksi)
4. ↑  Elite Prospects - HIFK U16 *eliteprospects.com*. Everysport Media Group AB. Viitattu 13.2.2023. (englanniksi)
5. ↑  Elite Prospects - HIFK U20 *eliteprospects.com*. Everysport Media Group AB. Viitattu 19.5.2023. (englanniksi)
6. ↑  Roni Hirvoselle 200 runkosarjaottelua täyteen Kuopiossa *hifk.fi*.  10.2.2023. Oy HIFK Hockey AB. Viitattu 13.2.2023.
7. ↑  Kalpa - HIFK, 10.2.2023 *liiga.fi*.  10.2.2023. Jääkiekon SM-liiga Oy. Viitattu 13.2.2023.
8. ↑  Kalpa - HIFK, 10.2.2023 *liiga.fi*.  10.2.2023. Jääkiekon SM-liiga Oy. Viitattu 13.2.2023.
9. 1 2  Kolme uutta sopimusta - Jämsen, Laakso ja Parviainen *kiekko-espoo.com*.  15.6.2023. Kiekko-Espoo Oy. Viitattu 27.6.2023.
10. ↑  Kollit Twitterissä *twitter.com*.  6.12.2021. HIFK Ishockey r.f. Viitattu 13.2.2023.

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen